Kalifa

"*Sekuharadesu!*"
— Kalifa puhuessaan miehille.

**Kalifa** on CP9:n typerä ja heikko naisagentti, joka syyttelee muita jatkuvasti seksuaalisesta häirinnästä. Hän on hiukan snobi ja pitää lähinnä teestä, jossa hän on uittanut omia hiuksiaan.

## Peitetehtävä syyttelevänä sihteerinä

Kalifa, kuten Lucci, Kaku ja Bluenokin, soluttautuivat Water Seveniin peitetehtäviin. Kalifa toimi Iceburgin sihteerinä, joka jatkuvasti syytteli tätä ja muita "seksuaalisesta häirinnästä", joka luonnollisesti on vakava syytös. Tämä eksentrinen ja huomiota herättävä peiterooli oli yksi monista Kalifan epäpätevyyden näytteistä.

Kalifan kyvykkyys vastuullisiin hommiin on samoissa luokissa Fukuron kanssa, sillä Kalifa jää helposti leikittelemään uhrinsa kanssa, kummastelemaan tämän voimia ja puhelemaan turhia, niin kuin on todistettavissa hänen taistelusta Namia vastaan; Sen sijaan että Kalifa hoitaisi asian nopeasti ja ammattimaisesti tappamalla Namin esimerkiksi luotisormella, jää hän sähläämään Namin kanssa, vaarantaen koko CP9:n operaation viedä Nico Robin Enies Lobbysta. Kalifa ei kaihda myöskään uusilla pirunmarjavoimillaan pelleilyä, ja luo vaahtovaahtomarjallaan ympärilleen vaahtopässin. Jotta idea tulisi varmasti selväksi, taivuttaa Kalifa kätensä sarviksi sekä ääntelee kuin pässi.

## Vaahtoisa teen tarjoilija

Kalifan suosikkiharrastuksiin kuuluu teen keittäminen. Se onkin yksi ainoista asioista mitä hän osaa, ja onkin tehnyt teen keittämisestä sivubisneksen. Kalifa anniskelee teetä omassa pinkissä huoneessaan ja kertoo häpeilemättä upottelevansa hiuksiansa siihen. Useimmiten juojat kaikkoaisivat moisen paljastuksen jälkeen, mutta Kalifan mukavat muodot saavat heidät antamaan uuden mahdollisuuden. Kalifa jatkaa houkuttelujaan hokemalla: *"Mjimjimjimjimjim..."*, samalla zoomaillen omaa kroppaansa.

Mikäli asiakas päättää juoda teetä, keskeyttää Kalifa teenjuonnin kertoakseen olevansa mies. Hän jatkaa myöntämällä, ettei hänellä ole korvia, vaan korvien muotoiset korvakorut. Kalifa on myös erityisen ylpeä hänen transupitoisesta huoneestaan, ja vaihtaa pari sanaa siitä asiakkaan kanssa.

Kalifan keittämän teen laatu on amatööritasoista, eikä hän osaa keittää edes kahvia.

## AWA POWER!

Kalifa sai selittämättömästä syystä oman biisin yhteen uusimmista One Piece -musiikkialbumeista. Hän sekoittaa jatkuvasti englantia ja japania sekaisin, joka saa hänen kappaleensa kuulostamaan perus japsipoppibiisin sijasta erityisen cringeltä. Silti se on koko albumin ainoa hyvä biisi.

Kappaleen sanoina Kalifa hokee muun muassa *"This is our mission, dancing paradise!"*, sekä *"Awa power!"*. Hän myös puhuu Tsuru-tädistä muutamaan otteeseen sanomalla: *"Tsuru-tsu paijapaija!"*. Leikkifeministinä Kalifa on saanut myös osaksi kappaletta vakiomainintansa seksuaalisesta häirinnästä.

## Thunder Ball!

Kalifa on sattumalta saanut haltuunsa nahkahanskan, jossa on valmistusvirhe. Aina kun sen pukee ylleen, kuuluu nahkahanskasta pieni ääni joka sanoo: *"Thunder Ball!"*. Tämä on tehnyt hanskasta ainutlaatuisen, ja Kalifa päättikin laittaa sen Ebayn kautta myyntiin. Vaikka taivaslohikäärme Charloss (käyttäen nimimerkkiä *YonkouKiller666*) yritti huutaa 500 miljoonalla hanskan itselleen, oli korkein tarjous jo noussut Katakurin bountyn korkuiseksi.